ঝিনাইদহ প্রতিনিধিঝিনাইদহে তিন যুবলীগ কর্মী নিহত হওয়ার পরও দলীয় কোনো কর্মসূচি না দেয়ায় নেতাকর্মীদের মধ্যে ক্ষোভ ও অসন্তোষ সৃষ্টি হয়েছে। অন্যদিকে তিন যুবলীগ কর্মী নিহত হওয়ার ২২ ঘণ্টা পরও থানায় কোনো মামলা না হওয়ায় চাঞ্চল্যকর এই ট্রিপল মার্ডার নিয়ে সৃষ্টি হয়েছে রহস্যের । পুলিশ শহরের  কাঞ্চননগর পাড়ার গোলাম সারোয়ারের ছেলে সেলিম ও রেজাউল করিমের ছেলে পারভেজকে জিজ্ঞাসাবাদের জন্য আটক করেছে। আটক পারভেজ আহমেদ (২৫) মাসুদ গ্রুপের ও সেলিম মিয়া (২৮) জাহাঙ্গীর গ্রুপের বলে পরিচিত। এদিকে গতকাল বিকাল সাড়ে ৫টার দিকে আলমকে পবহাটি, সোহানকে পোড়াহাটি ও বজলুর রহমানকে ভুটিয়ারগাতি গ্রামের নিজ নিজ পারিবারিক গোরস্তানে দাফন করা হয়।বৃহস্পতিবার রাতে ঝিনাইদহ শহরের পবহাটি গ্রামে আধিপত্য বিস্তার ও টেন্ডারবাজির টাকা ভাগাভাগি কেন্দ্র করে যুবলীগের মাসুদ এবং জাহাঙ্গীর গ্রুপের সংঘর্ষে ৩ জন নিহত ও ১ জন আহত হয়। তবে  হত্যার প্রতিবাদে কাউকে শহরে মিছিল-মিটিংও করতে দেখা যায়নি। বরং ৩ কর্মী তাদের নয় বলে জানিয়েছেন ঝিনাইদহ জেলা আওয়ামী লীগের সাধারণ সম্পাদক অ্যাডভোকেট আজিজুর রহমান। ঝিনাইদহের সহকারী পুলিশ সুপার ফয়সাল আহম্মেদ জানান, ৩ যুবক নিহত হওয়ার ২২ ঘণ্টা পরও কেউ মামলা করতে আসেনি। তিনি আরও জানান, নিহতরা দলাদলি ও অভ্যন্তরীণ হাঙ্গামায় লিপ্ত থাকত বলেই কেউ তাদের দলীয় পরিচয় দিতে নারাজ।http://www.amardeshonline.com/pages/details/2011/01/01/60904